 బీసీసీఐ నిషేధం విధించింది.. ఐసీసీ కాదుఅయినా బీసీసీఐ ఒక ప్రయివేటు సంస్థన్యూఢిల్లీ: టీమిండియా నిషేధిత పేసర్ శ్రీశాంత్ బీసీసీఐపై ఎదురు దాడికి దిగాడు. తనపై నిషేధం ఎత్తివేయకపోతే వేరే దేశానికి వెళ్లి క్రికెట్ ఆడుకుంటానని హెచ్చరించాడు. శ్రీశాంత్పై విధించిన నిషేధాన్ని పునరుద్ధరిస్తూ కేరళ హైకోర్టు ద్విసభ్య ధర్మాసనం మంగళవారం ఆదేశించిన నేపథ్యంలో ఈ వ్యాఖ్యలు ప్రాధాన్యతను సంత రించుకున్నా యి. ఒక వార్తా సంస్థకు ఇచ్చిన ఇంటర్వ్యూలో శ్రీశాంత్ మాట్లాడుతూ భారత్లో ఆడకూడదని తనపై నిషేధం ఉందని.. అది కుదరకపోతే తాను వేరే దేశానికి వెళ్లి క్రికెట్ ఆడుకుంటానని సూచన ప్రాయంగా తెలిపాడు. ‘నా వయసు 34. మహా అయితే మరో ఆరేళ్లు ఆడగలను. నాకు క్రికెట్ అంటే ప్రేమ. ఎలాగైనా క్రికెట్ ఆడాలనేది నా కోరిక. అంతేకాదు బీసీసీఐ ఓ ప్రయివేటు సంస్థ అన్న విషయాన్ని గుర్తుపెట్టుకోవాల’ని శ్రీశాంత్ చెప్పాడు. 2013 ఐపీఎల్లో స్పాట్ ఫిక్సింగ్ ఆరోపణలు రావడంతో విచారణ చేపట్టిన బీసీసీఐ శ్రీశాంత్పై జీవితకాల నిషేధం విధించింది. ఏ దేశానికీ ఆడలేడు: బీసీసీఐవేరే దేశానికి వెళ్లి ఆడుకుంటానని అని బెదిరిస్తున్న పేసర్ శ్రీశాంత్ వ్యాఖ్యలను బీసీసీఐ తిప్పికొట్టింది. ఐసీసీలో ఫుల్ మెంబర్షిప్ ఉన్న ఏ దేశంలోనూ అతడు క్రికెట్ ఆడలేడని.. దీనిపై చర్చే అవసరం లేదని చెప్పింది. ‘ఐసీసీలో ఒక శాశ్వత సభ్యత్వం ఉన్న దేశం లేదా బోర్డు ఒక ఆటగాడిపై నిషేధం విధిస్తే.. అతడు శాశ్వత సభ్యత్వం ఉన్న మరో దేశంలోగానీ, అసోసియే షన్లోగానీ ఆడడానికి వీలులేదు. కాబట్టి దీనిపై చర్చ అనవసరం. న్యాయపరంగా మా పరిధి ఏమిటో మాకు బాగా తెలుస’ని బీసీసీఐ కార్యదర్శి అమితాబ్ చౌదరి అన్నాడు.
 bcci nishedham vidhinchindi.. icc kaduaina bcci oka prayivetu samsthanyuudillii: teamindia nishedhita paser srisant bccipi eduru daadiki digaadu. tanapai nishedham ettiveyakapothe vere deshaniki velli cricket aadukuntaanani heccharinchaadu. srisantpai vidhinchina nishedhaanni punaruddharistuu kerala hycortu dwisabhya dharmasana mangalavaaram aadesinchina nepathyamlo ee vyaakhyalu praadhaanyatanu santa rinchukunna ye. oka varta samsthaku ichina interviewlo srisant maatlaadutuu bhaaratlo aadakuudadani tanapai nishedham undani.. adhi kudarakapothe taanu vere deshaniki velli cricket aadukuntaanani suuchana praayamgaa telipaadu. ‘naa vayasu 34. mahaa ayithe maro aarellu aadagalanu. naaku cricket ante prema. elagaina cricket aadaalanedi naa korika. antekaadu bcci oo prayivetu samstha anna vishayaanni gurtupettukovala’ni srisant cheppaadu. 2013 ipllo spat fixing aaropanalu raavadamtho vichaarana chepattina bcci srisantpai jeevitakaala nishedham vidhinchindi. e deshaanikee aadaledu: bccivira deshaniki velli aadukuntaanani ani bediristunna paser srisant vyaakhyalanu bcci tippikottindi. icclo ful membership unna e desamloonuu atadu cricket aadaledani.. deenipai charche avasaram ledani cheppindi. ‘icclo oka saashwata sabhyatvam unna desham leda bordu oka aatagaadipai nishedham vidhiste.. atadu saashwata sabhyatvam unna maro desamlogani, asosiaye shanlogani aadadaaniki veeluledu. kabatti deenipai charcha anavasaram. nyaayaparamgaa maa paridhi emito maaku baga telusa’ni bcci kaaryadarsi amitab chaudari annadu.